

**Аккредиттеу жөніндегі органды белгілеу туралы**

***Күшін жойған***

Қазақстан Республикасы Үкіметінің 2007 жылғы 28 желтоқсандағы N 1338 Қаулысы. Күші жойылды - Қазақстан Республикасы Үкіметінің 2008 жылғы 27 тамыздағы N 773 Қаулысымен

       Күші жойылды - Қазақстан Республикасы Үкіметінің 2008.08.27  N 773 Қаулысымен.

      "Техникалық реттеу туралы" Қазақстан Республикасының 2004 жылғы 9 қарашадағы Заңы  6-бабының 9) тармақшасына сәйкес Қазақстан Республикасының Үкіметі  **ҚАУЛЫ ЕТЕДІ** :

      1. Қазақстан Республикасы Индустрия және сауда министрлігі Техникалық реттеу және метрология комитетінің "Ұлттық аккредиттеу орталығы" жауапкершілігі шектеулі серіктестігі (бұдан әрі - Ұлттық аккредиттеу орталығы) аккредиттеу жөніндегі орган болып белгіленсін.

      2. Ұлттық аккредиттеу орталығы қызметінің мәні:   
      1) аккредиттеу жөніндегі халықаралық (өңірлік) мемлекеттік емес және үкіметтік емес ұйымдардың жұмысына қатысу;   
      2) үш жыл мерзімге аккредиттеу аттестаттарын беру;   
      3) алты айға дейінгі мерзімге аккредиттеу аттестаттарының қолданысын тоқтата тұру;   
      4) инспекциялық тексерулерді жүзеге асыру болып белгіленсін.

      3. Қазақстан Республикасы Индустрия және сауда министрлігі осы қаулыдан туындайтын шараларды қабылдасын.

      4. Осы қаулы алғаш рет ресми жарияланған күнінен бастап қолданысқа енгізіледі.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК